Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 674

7. évfolyam Témakörök A POLGÁRI ÁTALAKULÁS KORA (13 óra) Tartalma: Vállalkozók és vállalkozások. Az Amerikai Egyesült Államok megalakulása, törvényhozása. A felvilágosodás és a francia forradalom eszméi, kiemelkedõ személyiségei, fõbb eseményei. Napóleon és a korabeli Franciaország. Európa Napóleon korában. A mezõgazdaság és a gépek forradalma. Az ipari forradalom társadalmi következményei. A „világ mûhelye”. Életmód a kapitalizálódó Európában. Új eszmei irányzatok és hatásuk. A Szent Szövetség Európája. Fogalmak: alkotmány, emberi jogok, felvilágosodás, népfelség elve, hatalmi ágak, köztársaság, forradalom, jakobinus, terror, nemzet, ipari forradalom, vetésforgó, vállalkozó, haszon, tõkés, gyár, bérmunkás, kapitalizmus, politika. Nevek: Washington, Jefferson, Rousseau, Voltaire, XVI. Lajos, Robespierre, Danton, Napóleon,Watt, Stephenson, Metternich, Marx. Földrajzi nevek: USA, Boston, Lipcse, Waterloo, Latin-Amerika. Évszámok: 1776, 1789. július 14., 1815. MAGYARORSZÁG A HABSBURG BIRODALOMBAN. KÉPEK A 18. SZÁZADI MAGYARORSZÁGRÓL (7 óra) Tartalma: III. Károly és a Pragmatica Sanctio. „A jóságos királynõ” – Mária Terézia és a magyarok. II. József – „a türelmetlen ész politikája”. A soknemzetiségû Magyarország kialakulása. Magyarország a francia forradalom és a napóleoni háborúk korában. A polgárosodás kezdete. Fogalmak: betelepítés, bevándorlás, úrbérrendezés, állandó hadsereg, vallási türelem, államnyelv, oktatáspolitika. Nevek: Mária Terézia, II. József, I. Ferenc, Kazinczy Ferenc, Kölcsey Ferenc, Martinovics Ignác. Földrajzi nevek: Bécs, Kufstein, Bányácska (Széphalom), Kassa, Vérmezõ. Évszámok: 1740–1780, 1777, 1780–1790, 1795, 1809. MAGYARORSZÁG A REFORMKOR KÜSZÖBÉN. A POLGÁROSODÁS KEZDETEI (8 óra) Tartalma: a pozsonyi országgyûlések. A jobbágyfelszabadítás és a magyar nyelv ügye. Gróf Széchenyi István a „legnagyobb magyar”. Kossuth Lajos programja, politikai pályafutása. Jobbágysors Magyarországon. A nemesség harca a polgári átalakulásért. A soknemzetiségû Magyarország. Fogalmak: országgyûlés, arisztokrácia, alsótábla, felsõtábla, reformkor, közteherviselés, örökváltság, zsellér, nyilvánosság, cenzúra, nemzetiség. Nevek: báró Wesselényi Miklós, gróf Széchenyi István, Kossuth Lajos, Petõfi Sándor. Földrajzi nevek: Pozsony, Nagycenk, Pest, Monok. Évszámok: 1791–1860, 1802–1894, 1825, 1830– 1848, 1832–1836. A MAGYAR FORRADALOM ÉS SZABADSÁGHARC 1848–49-BEN (8 óra) Tartalma: Forradalmi események 1848 tavaszán Európában és Pesten. Polgári törvények. A Batthyánykormány. A szabadságharc kezdete. A nemzeti hadsereg. A dicsõséges tavaszi hadjárat. A szabadságharc bukása. Európa hallgatása. Fogalmak: sajtószabadság, választójog, felelõs kormány, jobbágyfelszabadítás, nemzetõrség, honvédség, trónfosztás. Nevek: gróf Batthyány Lajos, Deák Ferenc, Görgey Artúr, Ferenc József, Bem József, Klapka György. Földrajzi nevek: Cegléd, Pákozd, Debrecen, Kápolna, Vác, Isaszeg, Komárom, Segesvár, Arad, Világos. Évszámok: 1848. március 15., 1849. április 14. A NEMZETI ÁLLAMOK ÉS BIRODALMAK KORA (1849–1871) (7 óra) Tartalma: Európa nagyhatalmai. Centrumok és perifériák a 19. század második felében. Harc a gyarmatokért. A világ felosztása a 19. században. Nemzetállamok születése: Olaszország és Németország. Az amerikai polgárháború. Fogalmak: polgárháború, nemzetállam, szabad verseny, monopólium, szociálpolitika, gyarmatbirodalom. Nevek: Viktória királynõ, Palmerston, Garibaldi, Bismarck, Lincoln. Földrajzi nevek: Indokína, Németország, Marsala, Olaszország, Königrätz, Szerbia, Románia, Bulgária, Balkán. Évszámok: 1861–1865, 1866, 1870, 1871. MEGTORLÁS, KIEGYEZÉS, BOLDOG BÉKEIDÕK. A DUALIZMUS KORA (9 óra) Tartalma: A szabadságharc bukása. A Bach-rendszer programja. Passzív ellenállás. A kiegyezés. Pártok és politikusok. Gazdasági fejlõdés. A polgárosodó magyar társadalom. Világváros születik: Budapest. A millennium: ellentmondások és válságjelek. Fogalmak: passzív ellenállás, emigráció, kiegyezés, közös ügyek, polgárosodás, dzsentri, nagypolgárság, kispolgárság, asszimiláció, millennium. Nevek: Haynau, Bach, gróf Andrássy Gyula, báró Eötvös József, Tisza Kálmán, Baross Gábor, Ganz Ábrahám, Weiss Manfréd. Földrajzi nevek: Arad, Osztrák-Magyar Monarchia, Pest-Buda, Budapest, Zágráb. Évszámok: 1849. október 6., 1867, 1867–1916, 1896. EURÓPA NAGYHATALMAI ÉS MAGYARORSZÁG AZ IMPERIALIZMUS KORÁBAN (13 óra) Tartalma: A párizsi kommün hatása az európai munkásmozgalomra. Az állam új feladatai: oktatásügy, egészségügy, szociálpolitika, közlekedés. A fény százada. A központi hatalmak és az antant megalakulása. A sokarcú munkásmozgalom. Parasztszervezkedések, aratósztrájkok. Fogalmak: szakszervezet, anarchisták, központi hatalmak, utópia, antant, szociáldemokrácia, szocializmus, tömegkultúra. Nevek: Edison, gróf Tisza István, Puskás Tivadar, Wekerle Sándor. Földrajzi nevek: Viharsarok, Albánia. Évszámok: 1912, 1913. AZ ELSÕ VILÁGHÁBORÚ ÉS AZ OROSZ FORRADALOM (9 óra) Tartalma: a nagy háború okai és céljai. A frontvonalak kialakulása. Az állóháború. A hátország. Forradalom Oroszországban, a bolsevik hatalomátvétel. A világháború gyõztesei és vesztesei. Fogalmak: villámháború, állóháború, hátország, békerendszer, bolsevik, szovjet. Nevek: Ferenc Ferdinánd, Hindenburg, II. Vilmos, II. Miklós, Wilson, Lenin. Földrajzi nevek: Szarajevó, Verdun, Galícia, Somme, Isonzó, Doberdó, Piave. Évszámok: 1914–1918, 1917. február 23., 1918. november 11. Tanulói tevékenységek A 7. évfolyamos, 13 éves korosztály már alkalmas arra, hogy egyszerûbb, elvont fogalmakat alkosson. A történetek szerepe megmarad, de csak kiegészítõ formában. A tanulók a 7. évfolyamon megismerkednek a történelemtudomány alapjaival, amelyre az egyre bonyolultabbá váló 18–19. századi események megértéséhez elengedhetetlenül szükség van. A történelmi összefüggések megértetése, elsajátíttatása a diákokkal komoly pedagógiai felkészültséget kíván. Ugyanakkor a szaktanár számítson arra, hogy a gyerekek egyre több konkrét történelmi kérdést vetnek fel, amelyekre válaszolni kell. A tárgyalt idõszak térbeli és idõbeli változásainak felismertetése részben a történelmi térképek segítségével történik. Ha a térbeli változásokat összevetjük a különbözõ léptékû térképekkel – illetve a jelrendszerek és színezések segítségével az idõben történõ változásokkal –, a történelem tantárgy tanulásának legfontosabb elemeit tanulja meg a diák. A korszak – többek között – a magyar történelem dicsõséges szakaszát is tárgyalja, ami az egyetemes és a magyar történelmi események összevetését igényli. Az összeegyeztetés térképek segítségével történjen. Meg kell tanulni az információgyûjtést és annak feldolgozását is. Az információkat a már ismert források mellett statisztikai adatokból, táblázatokból, grafikonokból nyerjük. Ezekkel kapcsolatban el kell sajátítanunk a diagramok olvasását, készítését, az összehasonlító diagramok elemzésének tudományát. Megadott témák alapján minden tanuló végezzen önálló kutatómunkát a könyvtárban! Ismerkedjen meg a témával foglalkozó kézikönyvekkel, lexikonokkal, ismeretterjesztõ mûvekkel! Megadott szempontok alapján készítsen kiselõadást vagy esszét! A témafeldolgozás történhet kiscsoportokban, tanári irányítással. Ebben az esetben viszont az adott esemény többszempontú feldolgozást kíván, azaz a csoport minden tagjának jelenjen meg a véleménye. A közös munka során a szerepjáték is alkalmas valamely korszak tárgyalására, például oly módon, hogy a tanuló egyes szám elsõ személyben mint „résztvevõ” mutatja be az adott korszak egy mozzanatát. Izgalmas feladatnak ígérkezik, mikor a 13 éves diák írásos források alapján összeveti személyek és események korabeli és mai, utólagos megítélését. (Gondoljunk Rákóczi vagy Széchenyi példamutató alakjára!) A gazdasági élet az elõzõ korszakokban is meghatározó volt. Ennek megfelelõen kell hangsúlyt adnunk a technikai fejlõdésnek, feltalálók, tudósok bemutatásának. Rá kell világítani a politika és a gazdasági élet szoros összefüggéseire, amelyek döntõ társadalmi változásokat idéztek elõ. A gazdasági, technikai, társadalmi jelenségek összefüggéseinek bonyolult kérdéseit nem lehet megkerülni. Ennek fontossága egyrészt a 20. század történelmi tanulmányainál, másrészt a jelen ismeret alkalmazásánál mutatkozik meg. A történelem színterei változatosak. Az adott térség társadalmi változásai egy másik térségben nem akkor és nem úgy jelennek meg, ha megjelennek egyáltalán. A térbeli és idõbeli eltolódások értelmezése a 13 éves korosztály számára tehát elengedhetetlen. A leglényegesebb, hogy a ma is érvényes eszmék, jelenségek, konvenciók, intézményrendszerek, ha módosult formában is, de felismerhetõek legyenek. A történelem tanulásának értelmét, lényegét foghatja meg a tanuló, ha megérti a nemzetállam fogalmát, illetve kialakulásának szükségességét. Ma, a 21. század elején pedig éppen ellenkezõ folyamatok zajlanak Európában. Az összefüggések, múlt, jelen és jövõkép felvázolása a történelemtanulás lényege. A tanuló térkép, ismeret és a fantázia segítségével utazzon el (vonattal) Prágából Bécsen, Budapesten keresztül Kolozsvárra vagy Fiuméba. Ez az utazás mikor volt egyszerûbb: a Monarchia idõszakában vagy ma? Végezzünk hasonló fantáziajátékot Budapest városépítésével kapcsolatban. Melyek a mai Budapestet meghatározó épületek, intézmények, hidak épültek a dualizmus idõszakában, s melyek a 20. század második felében? Hogyan gondoltak a 19. század második felében a magyarok a Habsburgokra, és hogyan ma? Milyen viszonya volt a magyaroknak a nemzetiségiekkel, s milyen ma? A témákat folytathatjuk, s a végeredmény, a tanulói válaszok érdekesnek és tanulságosnak ígérkeznek. De csak akkor fogalmazódnak meg valóságos válaszok, ha azt sokrétû kutatómunka elõzi meg. A gazdasági, politikai, nemzetiségi ellentétek az elsõ világháborúba torkolltak. Az osztályban alakuljon annyi munkacsoport, ahányféle ellentét jellemezte a 20. század eleji Európát, s mindegyik kutasson a választott témakörében a háborúhoz vezetõ problémák feltárása után.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes